cyanic-selkie/wikianc huggingface dataset:
Γριμοάλδος των Λομβαρδών
Βασιλεία
Την επόμενη χρονιά οι δύο αδελφοί συγκρούστηκαν (662) και ο Γοδεπέρτος έστειλε τον Δούκα του Τορίνο Γαριβάλδο να πείσει τον Γριμοάλδο να τον υποστηρίξει στον αγώνα του εναντίον του Περκτάριτου. Με τις συμβουλές του Γαριβάλδου ο Γριμοάλδος δολοφόνησε τον Γοδεπέρτο και εξανάγκασε τον Περκτάριτο να δραπετεύσει. Ο Γαριβάλδος δολοφονήθηκε κατόπιν και ο ίδιος από έναν συνοδό του Γοδεπέρτου. Ο Γριμοάλδος έστειλε κατόπιν την σύζυγο και τον γιο του Περκτάριτου στο Μπενεβέντο και ανακηρύχθηκε βασιλιάς των Λομβαρδών αφού παντρεύτηκε την αδελφή του Γοδεπέρτου Θεοδότη για να νομιμοποιήσει τα δικαιώματα του με την Βαυαρική δυναστεία της Θεοδελίνδης. Στην θέση του Δούκα του Μπενεβέντο ανακηρύχθηκε ο μεγαλύτερος γιος του Γριμοάλδου Ρομουάλδος Α΄ του Μπενεβέντο. Οι ικανότητες του στην μάχη ήταν τεράστιες, ηγήθηκε προσωπικά τον στρατό του στην "μάχη του Μπενεβέντο" εναντίον του Βυζαντινού αυτοκράτορα Κώνστα του Γενειοφόρου. Ο Γριμοάλδος κατέλαβε τον Τάραντα και το Μπρίντιζι, η Βυζαντινή επιρροή εξασθένησε σημαντικά όταν εξεγέρθηκε ο Αρμένιος διοικητής της Σικελίας Μιζίζιος. Ο Γριμοάλδος κατέκτησε το Φορλί και κατέστρεψε το Οντέρζο στο οποίο είχαν δολοφονηθεί οι δύο αδελφοί του Τάσσο του Φρίουλι και Κάκκο του Φρίουλι. Η κατάληψη του Φορλί την ημέρα του Πάσχα έφερε μεγάλη εχθρότητα ανάμεσα σε Ορθόδοξους και παγανιστές Λομβαρδούς, πολλοί χριστιανοί σφαγιάστηκαν στην διάρκεια των εορτών.
Την εποχή που βρισκόταν στην Νότια Ιταλία σε πόλεμο με την Βυζαντινή αυτοκρατορία διόρισε αντιβασιλιά του βορρά τον Λούπους του Φριούλι. Ο Λούπους σύντομα διεκδίκησε όλη την εξουσία και εξεγέρθηκε, οι δυνάμεις του ωστόσο γνώρισαν με την βοήθεια των Άβαρων την συντριβή, ο ίδιος σκοτώθηκε. Στην συνέχεια νίκησε και σκότωσε και τον γιο του Λούπους μαζί με τους Σλάβους συμμάχους του. Οι Φράγκοι επιτέθηκαν την εποχή που ο Χλωτάριος Γ΄ ήταν ακόμα νήπιο, τους νίκησε και αυτούς εξασφαλίζοντας την αυτονομία των δουκάτων του Φριούλι και του Σπολέτο. Στον θρησκευτικό τομέα παρέμεινε Αρειανιστής, αρνήθηκε να δεχτεί την Καθολική θρησκεία παρά το γεγονός ότι την είχε ασπαστεί η σύζυγος του. Δέχτηκε ωστόσο τον Άγιο Μιχαήλ ως προστάτη του έθνους των Λομβαρδών παραμερίζοντας τον πανάρχαιο Όντιν, του έκτισε και να ναό στην θέση του παρεκκλησίου των Λομβαρδικών ανακτόρων της Παβίας. Πέθανε (671) μετά από συνθήκη που έκλεισε με τους Φράγκους, τάφηκε στην Βασιλική του Αγίου Αμβροσίου της Παβίας. Τον διαδέχθηκε ο γιος του Γαριβάλδος αλλά κυβέρνησε μόνο τρεις μήνες αφού οι οπαδοί του εξόριστου Περκτάριτου απαίτησαν την επαναφορά του στον θρόνο. Ο Γριμοάλδος έμεινε διάσημος για την φιλανθρωπία, την γενναιότητα του αλλά και την σκληρότητα που έδειχνε στον πόλεμο. Ο άλλος του γιος Ρομουάλδος Α΄ του Μπενεβέντο αποχώρησε από το Μπενεβέντο και απομακρύνθηκε από όλες τις εξουσίες.
Πηγές
Κατηγορία:Δούκες του Μπενεβέντο
Θεματική επικεφαλίδα
Η θεματική επικεφαλίδα ή αλλιώς το «Θέμα» του έργου είναι λέξεις ή φράσεις που ορίζονται και συντάσσονται σύμφωνα με ένα συγκεκριμένο πρότυπο θησαυρό κοινώς αποδεκτό. Αποδίδονται σε βιβλία ή σε άρθρα περιοδικών και υποδεικνύουν το θεματικό περιεχόμενο του τεκμηρίου. Οι λέξεις/φράσεις αυτές προέρχονται από ελεγχόμενες λίστες λεξιλογίου, οι οποίες είναι διαθέσιμες στις βιβλιοθήκες και βοηθούν τον ερευνητή να εντοπίσει και να χρησιμοποιήσει τους κατάλληλους όρους αναζήτησης για την έρευνα του. Μια θεματική επικεφαλίδα μπορεί να προεκτείνεται ή να διαιρείται από την προσθήκη ή μεσολάβηση υπο-κεφαλίδων. Τα πιο σημαντικά πρότυπα-συστήματα σύνταξης θεματικών επικεφαλίδων είναι δύο: οι θεματικές επικεφαλίδες της βιβλιοθήκης του Κογκρέσου (LCSH) και η SEARS που χρησιμοποιείται από μικρότερες βιβλιοθήκες.
Βιβλιογραφία
Κατηγορία:Βιβλιοθηκονομία
Οίτυλο
Γεωγραφικές πληροφορίες
Το Οίτυλο είναι γραφικός παραδοσιακός οικισμός της Έξω Μάνης. Βρίσκεται σε υψόμετρο 237 μέτρων, δίπλα στο δρόμο Καλαμάτα - Αρεόπολη και έχει πληθυσμό 219 κατοίκων, σύμφωνα με την Απογραφή του 2011.
Αρχαιότητα
Το Οίτυλο πήρε το όνομά του, από τον Οίτυλο του Άργους, γιό του Αμφιάνακτα και ήταν μία από τις αχαϊκές πόλεις που κυβερνούσε ο Μενέλαος. Βρίσκεται περίπου στην ίδια θέση με την άλλοτε ακμάζουσα ελληνική πόλη Αρχαία Οίτυλος, που αναφέρει ο Όμηρος και πήρε μέρος στον Τρωϊκό Πόλεμο. Προσφέρθηκε μάλιστα από τον Αγαμέμνονα ως «προίκα», για να εξευμενίσει το θυμό του Αχιλλέα.
Η σημασία και η αίγλη της πόλεως Οίτυλος, ήταν ισότιμη με όλες τις υπόλοιπες της Λακεδαίμονος που αναφέρονται στην Ιλιάδα από τον Όμηρο. Στη συγκεκριμένη δε περιοχή, είναι η κυρίαρχη πόλη μαζί με την Λας. ΙΛΙΑΔΟΣ -  ΡΑΨΩΔΙΑ  Β΄(στίχοι  : 581-585)
Πληροφορίες περιηγητών
Από το Στράβωνα αναφέρεται με το όνομα Βοίτυλο, σαν σημαντική πόλη μαζί με την Ψαμμαθούντα και την Ασίνη. Και ο Παυσανίας αναφέρει πως ήταν μια από τις κυριότερες πόλεις του «Κοινού των Ελευθερολακώνων». Ο Παυσανίας, κατά την περιήγησή του στην Λακωνία, έφθασε στη Λας και κατόπιν στην Πύρριχο και Τευθρώνη, τον σημερινό Κότρωνα. Η περιήγησή του στη συνέχεια έγινε διά θαλάσσης, λόγω της γεωγραφικής ιδιαιτερότητας της περιοχής, για να αποβιβασθεί στο Οίτυλο. Αφού παραθέτει αρκετά στοιχεία για την πόλη, συνεχίζει οδικώς προς τη Μεσσηνία. Διασώζονται ερείπια αρχαίων μνημείων και επιγραφές, ιδιαίτερα γύρω από την παραλία, όπου θεωρείται πως υπήρχε ναός του Σεράπιδος.
Ακόμη ένας περιηγητής, ο Ciriaco de'Pizzicolli, περισσότερο γνωστός σαν Κυριάκος από Ανκόνα, την επισκέφθηκε το 1447 μ.Χ. και φιλοξενήθηκε σε αυτήν από τον Ιωάννη Παλαιολόγο. Στις 15 Οκτωβρίου του 1447 μ.Χ αποβιβάσθηκε στο Οίτυλο ερχόμενος από την Κορώνη, με πλοίο που καπετάνιος του ήταν ο Ιωάννης Ρουσέας, από το χωριό Δρυ (Δρυαλός). Στη συνέχεια περιηγήθηκε σχολαστικά όλη την περιοχή της Μάνης και μας παραθέτει σημαντικά στοιχεία για τις πόλεις και τη ζωή των κατοίκων.
Νεότερη ιστορία
Ιστορικά, οι Μανιάτες αναδείχθηκαν σε εξαιρετικής αγριότητας πειρατές. Τον 18ο αιώνα η Μάνη ζούσε αποκλειστικά από τις πειρατικές επιδρομές. Έτσι, το Οίτυλο συνήθιζαν να το ονομάζουν "Μεγάλο Αλγέρι" γιατί στα παζάρια του πραγματοποιούνταν αγοροπωλησίες λάφυρων αλλά και δουλεμπόριο.
Η συμβολή των Μανιατών κατοίκων του Οιτύλου, στα Ορλωφικά του 1770 και στην Ελληνική Επανάσταση του 1821, ήταν σημαντική. Απέναντι από το Οίτυλο υπάρχει το Κάστρο της Κελεφάς.
Αδελφοποιημένες πόλεις
μικρογραφία|Δίγλωσση πλάκα στο χωριό Οίτυλο της [[Μάνη|Μάνης, για τη μνήμη της αναχώρησης το 1675, του πληθυσμού για την Κορσική όπου ίδρυσαν τα χωριά Παόμια (Paomia) και Καργκέζε (Cargèse).]] Το Οίτυλο αδελφοποιήθηκε το 1990, με το Καργκέζε της Κορσικής, της Γαλλίας.
Εξωτερικοί σύνδεσμοι
Κατηγορία:Πόλεις της αρχαίας Λακωνίας Κατηγορία:Χωριά του νομού Λακωνίας Κατηγορία:Μάνη Κατηγορία:Δήμος Ανατολικής Μάνης Κατηγορία:Επαρχία Οιτύλου
Βαλκανικό Πρωτάθλημα Πυγμαχίας 1947
Το Βαλκανικό Πρωτάθλημα Πυγμαχίας 1947, γνωστό ως Α΄ Βαλκανικοί Αγώνες Πυγμαχίας ήταν η πρώτη διοργάνωση του Βαλκανικού Πρωταθλήματος Πυγμαχίας, που διοργανώθηκε από την Ρουμανική Ομοσπονδία Πυγμαχίας. Η διοργάνωση πραγματοποιήθηκε στο Βουκουρέστι από τη Δευτέρα 19 έως και την Κυριακή 25 Μαΐου του 1947.
Στο πρωτάθλημα διεξήχθησαν οι κατηγορίες μύγας (-51 κιλά), πετεινού (-54 κιλά), φτερού (-58 κιλά), ελαφριών βαρών (-62 κιλά), ημιμεσαίων βαρών (-67 κιλά), μεσαίων βαρών (-73 κιλά), ελαφριών βαρέων (-80 κιλά) και βαρέων βαρών (+80 κιλά) και έλαβαν μέρος αθλητές από τις χώρες Αλβανία, Βουλγαρία, Γιουγκοσλαβία, Ουγγαρία και Ρουμανία.
Πρωταθλήτρια χώρα αναδείχθηκε η Γιουγκοσλαβία κατακτώντας 4 χρυσά, 1 ασημένιο και 2 χάλκινα μετάλλια. Την δεύτερη θέση κατέλαβε η Ρουμανία με 3 χρυσά, 2 ασημένια και 1 χάλκινο μετάλλιο και την τρίτη η Ουγγαρία με 1 χρυσό, 3 ασημένια και 3 χάλκινα μετάλλια.
Παραπομπές
Κατηγορία:Βαλκανικό Πρωτάθλημα Πυγμαχίας Κατηγορία:Αθλητικά γεγονότα του 1947 Κατηγορία:Βουκουρέστι
Τζον Μπον Τζόβι
Ο Τζον Φράνσις Μποντζιόβι (John Francis Bongiovi Jr., 2 Μαρτίου 1962), γνωστός ως Τζον Μπον Τζόβι, είναι Αμερικανός μουσικός, τραγουδιστής, στιχουργός, παραγωγός δίσκων, φιλάνθρωπος και ηθοποιός, πιο γνωστός ως ιδρυτής, τραγουδιστής και επικεφαλής του ροκ συγκροτήματος Bon Jovi, το οποίο σχηματίστηκε το 1983.
Κατά τη διάρκεια της καριέρας του, έχει κυκλοφορήσει δύο δικούς του δίσκους και δώδεκα δίσκους με το συγκρότημα του, οι οποίοι μέχρι σήμερα έχουν πουλήσει πάνω από 130 εκατομμύρια δίσκους παγκοσμίως, καθιστώντας τους ένα από τα best-selling συγκροτήματα του κόσμου. Εκτός από τη μουσική του καριέρα, ο Bon Jovi ξεκίνησε μια καριέρα ηθοποιού τη δεκαετία του 1990, ερμηνεύοντας ρόλους σε διάφορες ταινίες όπως το Moonlight and Valentino και το U-571 και επίσης έκανε εμφανίσεις σε τηλεοπτικές σειρές όπως στο Sex and the City και στο Ally McBeal.
Ως στιχουργός, ο Bon Jovi εισήχθη στο Hall of Fame των Στιχουργών το 2009. Το 2012, ο Μπον Τζόβι κατετάγη νούμερο 50 στη λίστα του περιοδικού Billboard "Power 100", μία κατάταξη για τους "πιο ισχυρούς και σημαντικούς ανθρώπους της μουσικής βιομηχανίας". Το 1996, το περιοδικό People τον ονόμασε ως έναν από τους "50 πιο όμορφους ανθρώπους του κόσμου". Το 2000, το ίδιο περιοδικό τον ονόμασε ως τον "πιο σέξυ ροκ σταρ" και επίσης τοποθετήθηκε στο νούμερο 13 στο κατάλογο του VH1 " Οι 100 πιο σεξυ καλλιτέχνες".
Κατετέγη 31ος στους κορυφαίους 100 τραγουδιστές της Heavy Metal από το Hit Parader.
Επιπλέον, ο Μπον Τζόβι ήταν ο ένας από τους ιδρυτές και ιδιοκτήτες της ομάδας Philadelphia Soul της Arena Football League. Είναι ο ιδρυτής του The Jon Bon Jovi Soul Foundation που ιδρύθηκε το 2006 και υπάρχει για την καταπολέμηση των ζητημάτων που οδηγούν οικογένειες και άτομα σε οικονομική απόγνωση. Επίσης έκανε καμπάνια για τον Αλ Γκορ στις προεδρικές εκλογές του 2000, για τον Τζον Κέρρυ στις προεδρικές εκλογές του 2004 και για τον Μπαράκ Ομπάμα στις προεδρικές εκλογές του 2008. Το 2010, ο πρόεδρος Barack Obama σύστησε τον Bon Jovi στο "Συμβούλιο για τις κοινοτικές λύσεις του Λευκού Οίκου". Επιπλέον, βραβεύθηκε ως επίτιμος Διδάκτορας των Ανθρωπιστικών Επιστημών από το Πανεπιστήμιο Monmouth του Νιου Τζέρσεϊ το 2001.
Πρώτα χρόνια
Γεννήθηκε στο Περθ Άμποϊ του Νιου Τζέρσει, και είναι γιος δύο πρώην πεζοναυτών, του κουρέα Τζον Φράνσις Μποντζιόβι και της ανθοπώλισσας Κάρολ (το γένος Σάρκλι), που ήταν στο παρελθόν κουνελάκι του Playboy. Έχει δύο αδερφούς, τον Άντονι και τον Μάθιου. Ο πατέρας του ήταν ιταλικής καταγωγής (από την Σιάκκα της Σικελίας) και γαλλικής καταγωγής και η μητέρα του βρετανικής και ιρλανδικής καταγωγής. Ο ίδιος έχει δηλώσει ότι είναι συγγενής εξ αίματος με τον τραγουδιστή Φρανκ Σινάτρα. Ο Μπον Τζόβι ανατράφηκε καθολικός. Πέρασε πολλά καλοκαίρια στο Έρι της Πενσυλβάνια, με τους παππούδες του, και πουλούσε εφημερίδες. Ως παιδί, ο Jon φοίτησε στο Γυμνάσιο St. Joseph High School στο Metuchen, Νιου Τζέρσεϊ, την πρώτη και δεύτερη τάξη. Αργότερα μεταφέρθηκε στο γυμνάσιο Sayreville War Memorial, του Νιου Τζέρσεϊ.
Εξωτερικοί σύνδεσμοι
Κατηγορία:Αμερικανοί μουσικοί Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί τραγουδιστές Κατηγορία:Αμερικανοί τραγουδοποιοί
Γενιά Μπιτ
Ο όρος μπιτ γενιά ή γενιά μπιτ (αγγλικά: beat generation) αναφέρεται στο λογοτεχνικό κίνημα που έδρασε στην Αμερική τις δεκαετίες του 1950 και 1960. Αν και στην πραγματικότητα αποτέλεσε μια ολιγάριθμη ομάδα, η επίδραση της στην αμερικανική λογοτεχνία και κοινωνία ήταν αρκετά σημαντική ώστε να χαρακτηριστεί καλλιτεχνική γενιά. Ειδικότερα, θεωρείται πως η μπιτ λογοτεχνία είχε ουσιαστική επιρροή στα μεταγενέστερα κινήματα των χίπις και του πανκ.
Στην Ελλάδα ο πρώτος εισηγητής της μπιτ λογοτεχνίας ήταν ο Σπύρος Μεϊμάρης, κατόπιν ο ποιητής Γιάννης Λειβαδάς παρουσίασε εργασίες, καθώς και σειρά μεταφράσεων έργων των μπιτ λογοτεχνών.
Ετυμολογία
Ο όρος μπιτ (beat) σημαίνει κυριολεκτικά ρυθμός ή κτύπημα. Ως περιγραφικός όρος της γενιάς των Μπιτ εισήχθη από τον Τζακ Κέρουακ περίπου το 1948 όταν θέλησε να περιγράψει τον κοινωνικό και καλλιτεχνικό του περίγυρο στο μυθιστοριογράφο Τζον Κλέλον Χολμς και με αυτό τον τρόπο δήλωνε επιπλέον τις έννοιες κουρασμένος, χτυπημένος, νικημένος ή ακόμα μακάριος (beatific). Ο όρος συνδέεται εννοιολογικά με τον ρυθμό της τζαζ. Πολύ συχνά ο αμερικανικός Τύπος προωθούσε τον όρο μπίτνικ, ο οποίος ήταν μεταγενέστερος και άσχετος σε επίπεδο αισθητικής και δημιουργίας με τον όρο "μπιτ".
Ιστορία
Όπως και πολλά ακόμα λογοτεχνικά ή καλλιτεχνικά ρεύματα, η γενιά των Μπιτ είχε ως αφετηρία μια ολιγομελή ομάδα λογοτεχνών που συνδέονταν φιλικά μεταξύ τους. Ο κεντρικός πυρήνας των μπίτνικς περιλάμβανε τον συγγραφέα Τζακ Κέρουακ, τον ποιητή Άλεν Γκίνσμπεργκ και τον Ουίλιαμ Μπάροουζ, οι οποίοι γνωρίστηκαν στα μέσα της δεκαετίας του 1940 στην περιοχή του Μανχάταν και με επίκεντρο το Πανεπιστήμιο Κολούμπια. Σταδιακά προστέθηκαν και άλλα μέλη, όπως οι ποιητές Γκάρι Σνάιντερ, Μάικλ ΜακΚλουρ και Γκρέγκορι Κόρσο και ο συγγραφέας και εκδότης Λόρενς Φερλινγκέτι. Κεντρικό ρόλο στην εξάπλωση της μπιτ λογοτεχνίας διαδραμάτισαν δύο σημαντικά έργα, το μυθιστόρημα Στον Δρόμο (On the road) του Τζακ Κέρουακ και το ποίημα Ουρλιαχτό (Howl) του Άλεν Γκίνσμπεργκ, που αποτελούν έως σήμερα τα πλέον αναγνωρισμένα δείγματα της μπιτ λογοτεχνίας.
Επίδραση
Η Μπιτ γενιά θεωρείται πως δεν έδωσε απλά ένα νέο ύφος στην αμερικανική λογοτεχνία αλλά προκάλεσε μια γενικότερη εξέγερση ενάντια στις κοινωνικές συμβάσεις της συντηρητικής κοινωνίας της δεκαετίας του '50. Την εποχή εκείνη κυριαρχεί στην κοινωνική ζωή η έννοια του αμερικανικού ονείρου. Η απόκτηση υλικών αγαθών έχει αναχθεί σε απόλυτο ιδανικό ενώ παράλληλα το ψυχροπολεμικό κλίμα ευνοεί την καταδίκη κάθε μη συμβατικής συμπεριφοράς. Αρκετοί συγγραφείς ήρθαν σε επαφή και με τις Ανατολικές θρησκείες και ιδιαίτερα τον ζεν βουδισμό. Πολλοί ακόμα προέβαλαν στα έργα τους θέματα ή ζητήματα οικολογίας, όπως ο Γκάρι Σνάιντερ και ο Μάικλ ΜακΚλουρ. Περισσότερο "συντηρητικοί" ποιητές και κριτικοί δεν αποδέχθηκαν τη θετική επίδραση που είχε το ρεύμα των μπιτ στη λογοτεχνία και την αμερικανική κοινωνία.
Ωστόσο, το κίνημα των μπιτ ως φαινόμενο, άσκησε γενικά σημαντική επιρροή σε ολόκληρη τη Δυτική κουλτούρα, αμφισβητώντας τις συμβατικά αισθητικά και κοινωνικά πρότυπα. Η λογοτεχνία της μπιτ γενιάς αποτελεί σήμερα μέρος των προγραμμάτων σπουδών αρκετών αμερικανικών και ευρωπαϊκών πανεπιστημίων.
Εξωτερικοί σύνδεσμοι
Κατηγορία:Λογοτεχνικά ρεύματα
Ιδιωτική βιβλιοθήκη
thumb|right|300px|Ιδιωτική βιβλιοθήκη Αναφέρεται σε βιβλιοθήκες οποιουδήποτε μεγέθους για τη σύσταση και λειτουργία των οποίων δεν δαπανώνται δημόσια κεφάλαια. Συνήθως ανήκουν σε ιδιώτη ή σε οικογένεια για προσωπική χρήση και εκμετάλλευση ή σε ιδιωτική επιχείρηση ή ιδιωτικό οργανισμό. Οι ιδιώτες για να δηλώσουν την ιδιοκτησία των τεκμηρίων που κατέχουν αποδίδουν στο βιβλίο ένα διακριτικό (ex-libris) το οποίο μπορεί να είναι κάποια ανάγλυφη στάμπα, ένα γραμματόσημο ή μια αυτοκόλλητη ετικέτα. Ιστορικά οι ιδιωτικές βιβλιοθήκες υπήρξαν πολύ σημαντικές, διότι αποτέλεσαν τον πυρήνα των ακαδημαϊκών, των ερευνητικών και των εθνικών βιβλιοθηκών. Αυτό συνέβη ύστερα από απόφαση κάποιων ιδιωτών να πουλήσουν ή να δωρίσουν τις ιδιωτικές τους συλλογές στη βιβλιοθήκη της επιλογή τους.
Βιβλιογραφία
Ι
Μπιρέντρα
Ο Μπιρέντρα Μπιρ Μπικράμ Σαχ Ντεβ (Νεπαλέζικα:वीरेन्द्र वीर विक्रम शाह, 29 Δεκεμβρίου 1945 - 1 Ιουνίου 2001) ήταν ο βασιλιάς του Νεπάλ από το 1972 μέχρι το 2001, ήταν ο μεγαλύτερος γιος του βασιλιά Μαχέντρα του Νεπάλ και βασίλεψε μέχρι την δολοφονία του στην Νεπαλική Βασιλική σφαγή του 2001.
Παραπομπές
Κατηγορία:Μονάρχες του Νεπάλ
Έιβα Μαξ
Η Αμάντα Άβα Κότσι (γενν. Αμάντα Κότσι, 16 Φεβρουαρίου 1994), ευρέως γνωστή ως Άβα Μαξ, είναι Αμερικανίδα τραγουδίστρια και τραγουδοποιός. Το single της "Sweet but Psycho" το 2018, έγινε το νούμερο ένα σε chart 26 χωρών, όπως το Ηνωμένο Βασίλειο, η Γερμανία, η Αυστρία, η Ελβετία, η Σουηδία, η Αυστραλία και η Νέα Ζηλανδία, ενώ έφτασε στα 10 κορυφαία τραγούδια του Billboard Hot 100. Επίσης είναι γνωστή για τα singles "So Am I", "Torn", “Salt”, "Kings & Queens", OMG What's happening και "Who's laughing now" τα οποία κυκλοφόρησαν το 2019 και το 2020 αλλά και για το ξεχωριστό κούρεμα που διέθετε μέχρι και το 2022 και ονομαζόταν "Μαξ Cut".
Παιδικά χρόνια
Γεννήθηκε στις 16 Φεβρουαρίου 1994 στο Μιλγουόκι της αμερικανικής πολιτείας Ουισκόνσιν. Οι γονείς της, Πολ και Άντρεα, από Κηπαρό και Άγιους Σαράντα αντίστοιχα, κατάγονται από την Αλβανία και μετανάστευσαν στις ΗΠΑ στις αρχές της δεκαετίας του '90. Η ίδια η Άβα Μαξ έχει χαρακτηρίσει τον εαυτό της ως “100% Αλβανίδα” ομιλώντας και την αλβανική γλώσσα, ενώ έχει δηλώσει ότι θα ήθελε να ζήσει στην Αλβανία όταν θα μπορέσει στο μέλλον. Στην ηλικία των 8 ετών, μετακόμισε με την οικογένειά της στη Βιρτζίνια όπου και έζησε το μεγαλύτερο διάστημα των παιδικών της χρόνων. Όταν ήταν 13 ετών, υιοθέτησε το μεσαίο όνομά της "Ava" ενώ από την ίδια χρονιά και καθ’ όλη την διάρκεια του γυμνασίου και του λυκείου, η Άβα Μαξ συμμετείχε σε πολυάριθμους διαγωνισμούς τραγουδιού. Έναν χρόνο αργότερα και σε ηλικία 14 ετών, μετακόμισε με τη μητέρα της στο Λος Άντζελες, επιδιώκοντας μια καριέρα στη μουσική βιομηχανία. Όμως η προσπάθειά της απέτυχε και μετά από έναν χρόνο γύρισε στη Βιρτζίνια. Στο Λος Άντζελες επέστρεψε δύο χρόνια αργότερα σε ηλικία 17 ετών, για να δώσει στον εαυτό της μια δεύτερη ευκαιρία να ασχοληθεί επαγγελματικά με τη μουσική.
2013-2017: Τα πρώτα βήματα στον χώρο της μουσικής
Η Άβα Μαξ ασχολήθηκε για πρώτη φορά επαγγελματικά με τη μουσική το 2008, το πρώτο της τραγούδι όμως κυκλοφόρησε το 2013 με τίτλο “Take Away the Pain” σε συνεργασία με τον Project 46. Από το 2014 και για μία τριετία συνεργάστηκε με την διαδικτυακή υπηρεσία SoundCloud, όπου μαζί με τoν μουσικό παραγωγό Cirkut κυκλοφόρησε το τραγούδι “Anyone but You”.
Το τραγούδι προσέλκυσε την προσοχή διαφόρων μουσικών εταιριών για συνεργασία μαζί της, υπογράφοντας τελικά συμβόλαιο με την Atlantic Records.
Το 2017, η Μαξ υιοθέτησε το ιδιαίτερο κούρεμα που την χαρακτηρίζει και ονομάζεται “Μαξ Cut”. Το συγκεκριμένο κούρεμα αποτελείται από την δεξιά πλευρά του κεφαλιού όπου τα μαλλιά είναι κομμένα σε στυλ Bob Cut και από την αριστερή πλευρά όπου είναι μακριά. Διατήρησε το συγκεκριμένο κούρεμα μέχρι και το 2022.
2018-σήμερα: Διεθνής αναγνώριση
μικρογραφία|δεξιά|250px|Η Μαξ το 2023 Τον Απρίλιο του 2018 κυκλοφόρησε το πρώτο της τραγούδι σε συνεργασία με την Atlantic Records, “My Way” το οποίο έφτασε το νούμερο ένα σε αρκετά charts διαφόρων χωρών, όπως το Ρουμάνικο Airplay 100. Τον Ιούνιο του ίδιου έτος, κυκλοφόρησε το τραγούδι “Not Your Barbie Girl” και μετά από ένα μήνα δημοσίευσε στο SoundCloud το τραγούδι “Salt”. Στις 17 Αυγούστου 2018, κυκλοφόρησε το τραγούδι “Sweet but Psycho”. Το τραγούδι έγινε η πρώτη πιο εμπορική επιτυχία της καλλιτέχνιδας, φτάνοντας το νούμερο ένα σε περισσότερες από 26 χώρες συμπεριλαμβανομένης της Γερμανίας, της Ελβετίας, της Αυστρίας, της Νορβηγίας και του Ηνωμένου Βασιλείου όπου παρέμεινε στην πρώτη θέση για τέσσερις συνεχόμενες εβδομάδες. Πέντε μήνες μετά την κυκλοφορία του, το “Sweet but Psycho” έφτασε στην πρώτη θέση του Billboard Dance Club και στα κορυφαία τραγούδια του Billboard Hot 100. Τον Μάρτιο του 2019 κυκλοφόρησε η δεύτερη μεγαλύτερη επιτυχία της Άβα Μαξ, “So Am I” το οποίο έφτασε στα 10 καλύτερα τραγούδια των charts αρκετών χωρών. Μέσα στο 2019, η Άβα Μαξ κυκλοφόρησε και άλλα γνωστά της τραγούδια όπως τα “Torn”, “Freaking Me Out” και το ήδη διαδικτυακά δημοσιευμένο στο παρελθόν “Salt”. Στα MTV Europe Music Awards 2019 κέρδισε το βραβείο στην κατηγορία “Best Push Act”.
Στις 27 Ιανουαρίου 2023, κυκλοφόρησε το δεύτερό της άλμπουμ, με τίτλο "Diamonds & Dancefloors".
Στις 20 Ιουνίου 2023, έπεσε θύμα επίθεσης σε συναυλία της στο Λος Άντζελες, με παρευρισκόμενο άτομο στο πλήθος να εισβάλλει στη σκηνή και να την χαστουκίζει, τραυματίζοντάς την στο εσωτερικό του ματιού της.
Μουσικό στυλ και επιρροές
Η Άβα Μαξ έχει χαρακτηριστεί ως τραγουδίστρια της ποπ και της ντανς-ποπ μουσικής. Η ίδια μεγάλωσε ακούγοντας καλλιτέχνες όπως η Σελίν Ντιόν, η Αρίθα Φράνκλιν, οι Fugees, η Μαράια Κάρεϊ και η Γουίτνεϊ Χιούστον. Επίσης, έχει αναφέρει τις Μπιγιονσέ, Μαντόνα, Γκουέν Στεφάνι, Φέργκι, Μπρίτνεϊ Σπίαρς, Κριστίνα Αγκιλέρα και Lady Gaga ως μερικές από τις επιρροές της. Έχει συγκριθεί με την τελευταία για τη μουσική της και την επιδεικτική της παρουσία.
Προσωπική ζωή
Η Μαξ δήλωσε ότι κάνει δημόσιες εμφανίσεις, αναζητώντας συχνά σχεδιαστές που παραβλέπονται και φορώντας εξωτικά ρούχα, καθώς θέλει "να δώσει στους ανθρώπους μια εμπειρία". Ωστόσο, προτίμησε να κάνει μουσική στο στούντιο παρά να εμφανίζεται στο κοινό, δηλώνοντας ότι δεν της άρεσε η προσοχή της μόδας και των καμερών στο κόκκινο χαλί.
Η Μαξ έχει χαρακτηρίσει τον εαυτό της ως "100% Αλβανίδα". Είναι σε θέση να μιλήσει τη γλώσσα, αλλά δεν μπορεί να την διαβάσει. Είναι επίσης υποστηρίκτρια της γυναικείας ενδυνάμωσης, την οποία εντάσσει συχνά στην μουσική της. Σε μια συνέντευξη του 2019 με την Attitude, αποκάλυψε ότι είχε νοιώσει έλξη προς γυναίκες στο παρελθόν, αλλά επέλεξε να μην ονοματίσει τη σεξουαλικότητά της, δηλώνοντας "Προσωπικά, μου αρέσει όταν πρόκειται για το ποιος είσαι ως άτομο. Δε μου αρέσουν οι άνθρωποι που με βάζουν, ή οποιοσδήποτε άλλος ξέρω σε ένα κουτί ". Επί του παρόντος δεν βρίσκεται σε κάποια σχέση, αλλά ούτε υπάρχουν πληροφορίες για παλαιότερες σχέσεις της.
Εξωτερικοί σύνδεσμοι
Κατηγορία:Αμερικανίδες τραγουδίστριες Κατηγορία:Αμερικανίδες τραγουδίστριες ποπ Κατηγορία:Αμερικανοί αλβανικής καταγωγής
Συμφωνίες Ζυρίχης-Λονδίνου
Οι Συμφωνίες Ζυρίχης-Λονδίνου, που υπογράφηκαν το 1959 μεταξύ Μεγάλης Βρετανίας, Ελλάδας, Τουρκίας, ελληνοκυπριακής και τουρκοκυπριακής κοινότητας, ήταν οι Συνθήκες με τις οποίες τερματίστηκε η βρετανική κυριαρχία επί της Κύπρου και ιδρύθηκε ανεξάρτητο Κυπριακό κράτος.
Χρονικό
μικρογραφία|Ο Υπουργός Εξωτερικών της Τουρκίας, Ζορλού
Συμφωνία Ζυρίχης
Στις διαπραγματεύσεις που έλαβαν μέρος στην Ζυρίχη, με ημερομηνία έναρξης 5 Φεβρουαρίου 1959, συμμετείχαν η Ελλάδα και η Τουρκία. Κύπριοι πολιτικοί δεν ήταν παρόντες. Στην ελληνική αποστολή συμμετείχαν ο πρωθυπουργός Κωνσταντίνος Καραμανλής, ο υπουργός Εξωτερικών Αβέρωφ, ο πρέσβης Ξανθόπουλος-Παλαμά, ο διπλωμάτης Δημήτριος Μπίτσιος και μερικοί άλλοι. Στην Τούρκικη αποστολή συμμετείχαν ο Τούρκος πρωθυπουργός Μεντερές, ο υπουργός εξωτερικών Φατίν Ζορλού και άλλοι υψηλόβαθμοι αξιωματούχοι. Η διαπραγμάτευση γινόταν μεταξύ των δυο υπουργών εξωτερικών, ενώ οι πρωθυπουργοί είχαν συνεχή ενημέρωση στις σουϊτες τους.
Το σημαντικότερο ζήτημα ήταν η στρατιωτική παρουσία που ήθελαν να είχαν οι Τούρκοι. Η ελληνική πλευρά δεχόταν την ύπαρξη ενός τιμητικού αγήματος, 100 περίπου τούρκων, όμως η Τουρκία ήθελε αρκετά μεγαλύτερο. Τελικά με παρέμβαση των πρωθυπουργών, λύθηκε το πρόβλημα με αναλογία 950 ελλήνων και 650 τούρκων στρατιωτικών. Μετα λύθηκε το ζήτημα του πολιτεύματος- η Τουρκία ζήταγε ομοσπονδία και η Ελλάδα επιχειρηματολογούσε πως μπορεί να οδηγήσει στην διχοτόμηση. Τελικά κατάληξαν στην προεδρευόμενη δημοκρατία, με έλληνα πρόεδρο και τούρκο αντιπρόεδρο, ο οποίος θα διέθεται βέτο για μια σειρά ζητημάτων στην άμυνα, εξωτερική πολιτική και αλλού. Τόσο το κοινοβούλιο όσο και η δημόσια διοίκηση θα είχε αναλογία ελλήνων και τούρκων 70/30. Σε περίπτωση συγκρούσεων θα λειτουργούσε το Ανώτατο Δικαστήριο, το οποίο θα είχε 3 δικαστές, έναν Ελληνα, ένα Τούρκο και ένα ουδέτερο. Επιπλέον, συμφωνήθηκαν η Συνθήκη Εγγυήσεων και η Συνθήκη Συμμαχίας, οι οποίες θα είχαν συνταγματική ισχύ. Πέρα από αυτές τις συμφωνίες, οι Καραμανλής και Μεντερές, συμφώνησαν σε μια μυστική συμφωνία κυριών 5 σημείων, η οποία προέβλεπε την ένταξη της Κύπρου στον ΝΑΤΟ, οτι θα ασκούσαν επιρροή για να τεθεί εκτός νόμου το κομμουνιστικό κόμμα, ο πρώτος στρατιωτικός διοικητής θα αποφασιζόταν με κλήρο και πως θα κήρυσσαν γενική αμνηστία.
Περιεχόμενο της συμφωνίας της Ζυρίχης
Η συμφωνία της Ζυρίχης, περιληπτικά, προέβλεπε:
Επικοινωνία με την Ελληνοκυπριακή ηγεσία
Στις 11 Φεβρουαρίου οι δυο αποστολές επέστρεψαν στις πρωτεύουσες τους, με τους Αβέρωφ και Ζορλού να μεταβαίνουν στο Λονδίνο για τον τελευταίο γύρο διαπραγματεύσεων. Το ίδιο βράδυ, ο Καραμανλής, που υποστήριζε την συμφωνία ενημέρωσε τον Μακάριο ο οποίος ήταν στην Αθήνα και άλλα στελέχη της κυβέρνησης του. Ο Μακάριος εκφράστηκε θετικά για την συμφωνία και στις 12 Φεβρουαρίου, έστειλε επιστολή προς τον Γρίβα, του οποίου εξηγούσε πως δεν μπορούσαν να πετύχουν καλύτερη λύση. Ο Αβέρωφ ταυτόχρονα ενημέρωσε τον μητροπολίτη Κιτίου Άνθιμο, ο οποίος με την σειρά του ενημέρωσε τον Γρίβα. Στην Αθήνα μετέβησαν και οι εκπρόσωποι των Ελληνοκυπρίων, μητροπολίτες Κιτίου και ο ηγούμενος μονής Κύκκου, οι οποίοι προέτρεψαν τον Μακάριο να υπογράψει τις συμφωνίες. Εν τω μεταξύ, ο Μακάριος άρχισε να αμφιβάλλει για το κατά πόσο ήταν θετικό το κείμενο των συμφωνιών, και ο Καραμανλής έστειλε τον διπλωμάτη Μπίτσιο να τον πείσει να μην αρνηθεί την συμφωνία. Αργότερα το βράδυ, συναντήθηκαν οι δυο ηγέτες Μακάριος Καραμανλής και ο αρχιεπίσκοπος εξέφρασε την ανησυχία του για τα επεμβατικά δικαιώματα. Ο Καραμανλής απάντησε πως θα υπήρχε περίπτωση επέμβασης, μόνο αν ο ίδιος ο Μακάριος υπέπιπτε σε σφάλματα. Την επόμενη μέρα, στο ξενοδοχείο «Μεγάλη Βρετανία» της Αθήνας, σε μια εκτεταμένη συνάντηση του αρχιεπισκόπου με εκπροσώπους Ελληνοκυπρίων, αποφασίστηκε να στηριχθούν οι συμφωνίες, όμως έπρεπε να πεισθεί και ο Γρίβας. Ο Γρίβας όμως όσο δεν ήξερε τι ακριβώς συμφωνήθηκε, δεν ελάμβανε θέση και αντέδρασε έντονα όταν έμαθε πως ο Μακάριος όχι μόνο είχε σύσκεψη στο Μεγάλη Βρετανία με διάφορους Ελληνοκύπριους άσχετους με τον αγώνα (2 μέλη του ΑΚΕΛ συμπεριλαμβανομένων), αλλά επρόκειτο να τον συνοδεύσουν και στο Λονδίνο
Επειδή το ΑΚΕΛ μέχρι εκείνη την ώρα ήταν παράνομο, κλήθηκαν να μεταβούν στο Λονδίνο ο Δήμαρχος Λεμεσού Κώστας Παρτασίδης, ο Δήμαρχος Αμμοχώστου Ανδρέας Πούγιουρος και ο Δήμαρχος Λάρνακας, Γεώργιος Χριστοδουλίδης. Στο Λονδίνο ήταν και ο Γ.Γ. της ΠΕΟ Ανδρέας Ζιαρτίδης και ο διευθυντής της «Χαραυγής» Στέλιος Ιακωβίδης. Με απόφαση του Κόμματος πήγαν επίσης στο Λονδίνο χωρίς να είναι μέλη της επίσημης αποστολής ο Γ.Γ. του ΑΚΕΛ Εζεκίας Παπαϊωάννου και ο Ανδρέας Φάντης.Μετά την ενημέρωση που έτυχε η αντιπροσωπεία, σύμφωνα με τον τότε δήμαρχο Λάρνακας Γιώργο Χριστοδουλίδη, «αρχίσαμε να συνειδητοποιούμε τη σοβαρότατη κατάσταση που είχαμε μπροστά μας». Οι εκπρόσωποι του ΑΚΕΛ συμβούλευσαν τον Μακάριο να απορρίψει τις συμφωνίες. Πρότειναν μάλιστα στον Μακάριο στην περίπτωση που απορρίψει τη συμφωνία της Ζυρίχης να δηλώσει: α) ότι τερματίζεται ο ένοπλος αγώνας της ΕΟΚΑ και β) ότι ο κυπριακός λαός ενωμένος συνεχίζει τον μαζικό-πολιτικό αγώνα για να επιτύχει μια πραγματική ανεξαρτησία. μικρογραφία|Ο Αρχιεπίσκοπος Μακάριος εκπροσώπησε τους Ελληνοκύπριους στην διάσκεψη του Λονδίνου
Συμφωνία Λονδίνου
μικρογραφία|Ο [[Ραούφ Ντενκτάς εκπροσώπησε τους Τουρκοκύπριους στην διάσκεψη του Λονδίνου]] Ο Αβέρωφ με τον Ζορλού ήταν ήδη στο Λονδίνο από τις 11 Φεβρουαρίου και συναντήθηκε με τους Βρετανούς. Οι επιδιώξεις του Μακμίλλαν, αφού είχε απορριφθεί το ομώνυμο σχέδιο του ήταν πλέον να διατηρήσει η Αγγλία τις στρατιωτικές βάσεις στο νησί. Ο Μακάριος έφτασε στο Λονδίνο στις 15 Φεβρουαρίου, με την πολυμελή αποστολή του. Την επομένη μέρα το πρωί, κάλεσε σε σύσκεψη όλους τους ελληνοκύπριους που ήταν παρόντες και τους ζήτησε την άποψη τους. Σχεδόν όλοι τάχθηκαν κατά των συμφωνιών, αλλά είπανε πως θα στήριζαν τον Μακάριο όποια απόφαση και αν έπαιρνε. Μέσω του Αβέρωφ, ο Καραμανλής πάλι ενημερώθηκε για τις αμφιταλαντεύσεις του Μακάριου και ξαναέστειλε διπλωμάτες να τον μεταπείσουν. Σε μια επεισοδιακή συνάντηση, όπου ο Μακάριος απείλησε με παραίτηση, ο ηγούμενος Κύκκου τον κάλεσε να παραιτηθεί, αλλά ο μητροπολίτης Κιτίου αναφέρθηκε στην αβάσταχτη κατάσταση στο νησί (με στρατόπεδα συγκεντρώσεων, οικονομική δυσπραγία και το μέλλον στο οποίο οι Ελληνοκύπριοι θα ήταν όπως φαίνεται το κυρίαρχο στοιχείο.
Η διάσκεψη ξεκίνησε επίσημα στις 17 Φεβρουαρίου. Ο άγγλος υπουργός εξωτερικών Σέλγουιν Λουντ, άνοιξε τις εργασίες και δήλωσε πως αποδεχόταν τις συμφωνίες Ζυρίχης ως βάση για επίλυση του Κυπριακού. Ο Αβέρωφ τόνισε πως το αποτέλεσμα ήταν ιδεώδες για τους Κύπριους και ο Ζορλού μίλησε στους ιδιους τόνους. Ο Μακάριος ήταν θετικός, όμως εξέφρασε ορισμένες αντιρρήσεις και ζήτησε επιπλέον διαπραγματεύσεις με τους τουρκοκύπριους. Για τους τουρκοκύπριους μίλησε ο Ραούφ Ντενκτας τονίζοντας πως ήταν υπέρ της συνεργασίας των κοινοτήτων.
Μετά τις επίσημες τοποθετήσεις, ακολούθησε συζήτηση της Ελληνικής πλευράς, στην οποία συμμετείχαν ο Καραμανλής, ο Μακάριος, ο μητροπολίτης Κιτίου, ο ηγούμενος Κύκκου και άλλοι αξιωματούχοι. Ο Καραμανλής όταν πήρε τον λόγο, ζήτησε να μάθει τους λόγους της ασυνέπειας του Μακαρίου, μιας και στην Αθήνα είχε συμφωνήσει με τις συμφωνίες. Στο έκπληκτο ακροατήριο, ο Μακάριος δήλωσε πως είχε συνειδησιακά προβλήματα να τις αποδεχτεί. Ο Καραμανλής ξανατόνισε την ασυνέπεια και τον κίνδυνο γελοιοποίησης της Ελλάδας και οργισμένος έφυγε από το δωμάτιο.
Την επόμενη μέρα, ο Αβέρωφ υπενθύμισε στους Κύπριους ότι με τις συγκεκριμένες συνθήκες, θα αποτραπεί το σχέδιο Μακμίλλαν και τους προειδοποίησε για τους κινδύνους της κατάστασης. Τελικά έγινε ψηφοφορία ανάμεσα στην ελληνοκυπριακή αποστολή: 27 από τους παριστάμενους ψήφισαν υπέρ των συνθηκών. Κατά ψήφισαν 8, οι Τάσσος Παπαδόπουλος, Βάσος Λυσσαρίδης, ο Γλαύκος Χρίστης, το μέλος της ΠΕΟ (συνδικαλιστική οργάνωση του ΑΚΕΛ) Ανδρέας Ζιαρτίδης, ο αρχισυντάκτης της Χαραυγής (εφημερίδα του ΑΚΕΛ) και οι κομμουνιστές δήμαρχοι.
Την επομένη μέρα, αναβλήθηκε η πρωινή συνεδρία, γιατί το αεροπλάνο του Τούρκου πρωθυπουργού Μεντερές είχε αεροπορικό ατύχημα, ωστόσο ο Μεντερές ως εκ θαύματος επέζησε. Ο Μακάριος μίλησε πρώτος και αναφέρθηκε πάλι στις επιφυλάξεις του (Συνθήκη Εγγυήσεων, η αναλογία 70/30, τα βέτο του αντιπροέδρου). Ο Ντεντκάς πήρε τον λόγο και τόνισε πως τα προβληματικά κατά τον Μακάριο σημεία ήταν ζωτικής σημασίας για τους Τουρκοκύπριους. Κατόπιν μίλησε ο Αβέρωφ ο οποίος θέλοντας να αποσοβήσει το ενδεχόμενο αποχώρησης του Μακαρίου, είπε πως οι συμφωνίες ήταν δεσμευτικές για την Ελλάδα. Μετά πήρε τον λόγο ο Ζορλού που κινήθηκε στο ίδιο μήκος κύματος, πιέζοντας τον Μακάριο. Ακολούθησε έντονος διάλογος του Μακαρίου με τον υπουργό εξωτερικών της Αγγλίας που τον ρωτούσε αν αποδεχόταν τις συμφωνίες Ζυρίχης ως βάση, και ο Μακάριος ζήτησε διακοπή.
Το βράδυ η αποστολή της Ελλάδας, έστειλε πάλι αξιωματούχους να πιέσουν τον Μακάριο. Η βασίλισσα Φρειδερίκη τηλεφώνησε στον Μακάριο για να τον πιέσει να αποδεχτεί τις συμφωνίες. Το επόμενο πρωί, ο Μακάριος ενημέρωσε το υπουργείο Αποικιών ότι δεχόταν τις συμφωνίες. Τότε ο Μακμίλλαν, ζήτησε να υπογράψουν όλοι τις συμφωνίες της Ζυρίχης και τις 7 συμπληρωματικές συμφωνίες του Λονδίνου. Μετέβησαν όλοι στο νοσοκομείο όπου νοσηλευόταν ο Μεντερές και εκεί, μέσα στο νοσοκομείο υπογράφτηκε το τελικό κείμενο για την ίδρυση της ανεξάρτητης Κυπριακής Δημοκρατίας
Αντιδράσεις
Ευθύς εξ αρχής οι συμφωνίες αυτές αποτέλεσαν το αντικείμενο σφοδρότατης κριτικής από την αντιπολίτευση στην Ελλάδα και την Κύπρο ως μη βιώσιμες. Ο Μακάριος ισχυρίστηκε αργότερα ότι τις αποδέχτηκε υπό το κράτος αφόρητων πιέσεων, ενώ μόνο ο Γεώργιος Παπανδρέου από τους ηγέτες της αντιπολίτευσης στήριξε τον Κωνσταντίνο Καραμανλή στη συνεδρίαση της Βουλής που συζήτησε τις συμφωνίες αυτές: "Αι συμφωνίαι, αι οποίαι υπεγράφησαν από την ηγεσίαν του κυπριακού λαού και ήρχισαν εφαρμοζόμεναι, δεν είναι δυνατόν, δεν είναι εθνικώς συμφέρον, να ακυρωθούν", δήλωσε.
Αντιθέτως ο Σοφοκλής Βενιζέλος ήταν κατηγορηματικός: "Δεν θέλω να είμαι μάντης κακών. Προβλέπω όμως ότι αι υπογραφείσαι συμφωνίαι θα αποδειχθή, εν τη εφαρμογή των, ότι δεν είναι βιώσιμοι και πρέπει να ανατραπούν. Άλλως, πολύ φοβούμαι, ότι θα θρηνήσωμεν νέας εθνικάς συμφοράς".
Πικρία για το περιεχόμενο των συνθηκών αυτών εξέφρασε και ο στενότερος των συνεργατών του Μακαρίου, επί σειρά ετών πρεσβευτής της Κύπρου στην Αθήνα, Νίκος Κρανιδιώτης: "Οι συμφωνίες Ζυρίχης-Λονδίνου υπήρξαν το αποτέλεσμα σκληρής ανάγκης και η κατάληξη ενός διλήμματος, μπροστά στο οποίο η βρετανική κυβέρνηση έθεσε τον κυπριακό λαό και την ηγεσία του: ή τις συμφωνίες ή τη διχοτόμηση. Ο Μακάριος προτίμησε το "μη χείρον". Στην εκβιαστική αυτή λύση συνέβαλε ιδιαίτερα η κομμουνιστική φοβία της Αμερικής και η συνεχής εκ μέρους της προσπάθειας ΝΑΤΟϊκής ρύθμισης του θέματος. Έτσι στραγγαλίστηκε το δικαίωμα αυτοδιάθεσης του κυπριακού λαού... Οι ελληνικές κυβερνήσεις, παρά τη βαθύτατη συμπάθεια και τη συναισθηματική κλίση που έτρεφαν για τη "μεγάλη ιδέα" της Κύπρου, υφίσταντο συνεχείς πιέσεις, άμεσες ή έμμεσες, από την Αμερική και το ΝΑΤΟ και επιδιώκανε μια ειρηνική λύση του Κυπριακού μέσα στα συμμαχικά πλαίσια".
Κατάρρευση των Συμφωνιών Ζυρίχης Λονδίνου
Η Συμφωνία της Ζυρίχης ουσιαστικά κατέρρευσε το 1963, μετά από αλλαγές που επιχείρησε να κάνει ο Μακάριος στο Σύνταγμα της Δημοκρατίας (τα «13 Σημεία») και τις σφοδρές ένοπλες συγκρούσεις μεταξύ Ελληνοκυπρίων και Τουρκοκυπρίων που ακολούθησαν το 1963-64. Παρόλα αυτά, το Σύνταγμα που προέβλεπαν οι Συμφωνίες εξακολουθεί να ισχύει μέχρι σήμερα στην Κύπρο, τροποποιημένο αρχικά λόγω της απόσυρσης των Τουρκοκυπρίων από την πολιτική ζωή σε ένδειξη διαμαρτυρίας για τα «13 Σημεία» του Μακάριου και στη συνέχεια λόγω της εισβολής. Οι συμφωνίες Ζυρίχης-Λονδίνου χρησιμοποιήθηκαν σαν δικαιολογία για την εισβολή της Τουρκίας στην Κύπρο το 1974 μετά το υποκινηθέν από τη Χούντα των Συνταγματαρχών πραξικόπημα Σαμψών που επιχείρησε να ανατρέψει τον Μακάριο, παρά το γεγονός ότι, σύμφωνα με την Ελλάδα, η Συνθήκη Εγγυήσεων δεν της έδινε το δικαίωμα ούτε για στρατιωτική δράση χωρίς προηγούμενες διαβουλεύσεις, ούτε για παραμονή των στρατευμάτων της στο νησί μετά την αποκατάσταση της συνταγματικής τάξης.
Το 1983, η Τουρκία κήρυξε το κατεχόμενο κυπριακό έδαφος ώς "Τουρκική Δημοκρατία της Βόρειας Κύπρου". Σε διεθνές επίπεδο, αυτό έχει αναγνωριστεί μόνο από την Τουρκία. Τα Ηνωμένα Έθνη με το ψήφισμα 541 του Συμβουλίου Ασφαλείας χαρακτηρίζουν την Τουρκική ανακήρυξη ως παράνομη και ζητούν την ανάκλησή της. Το Συμβούλιο Ασφαλείας του ΟΗΕ με τα ψηφίσματα 353, 541, 544 ζητά από τις χώρες μέλη να μην αναγνωρίσουν το προτεκτοράτο της Τουρκίας στην Κύπρο.
Βιβλιογραφία
Κατηγορία:Ελληνοτουρκικές σχέσεις Κατηγορία:Ελληνοβρετανικές σχέσεις Κατηγορία:Βρετανοκυπριακές σχέσεις Κατηγορία:Κυπριακό πρόβλημα Κατηγορία:Δίκαιο της Κύπρου Ζυριχης Λονδινου Ζυριχης Λονδινου Ζυριχης Λονδινου Ζυριχης Λονδινου Κατηγορία:Σχέσεις Κύπρου-Τουρκίας
Φρανσουά βαν Λου
Ο Φρανσουά βαν Λου (γαλλικά: François van Loo) γεννήθηκε στην Αιξ-αν-Προβάνς στις 8 Νοεμβρίου 1708 και πέθανε στο Τορίνο το 1732, ήταν Γάλλος ζωγράφος. Ήταν μέλος της οικογένειας ζωγράφων βαν Λου, αδελφός των ζωγράφων Λουί-Μισέλ βαν Λου και Σαρλ Αμεντέ Φιλίπ βαν Λου.
Βιογραφικά στοιχεία
Δεύτερος γιος του Ζαν-Μπατίστ βαν Λου, έμαθε τα βασικά του σχεδίου από τον πατέρα του, ο οποίος έμενε στην Αιξ-αν-Προβάνς και στη συνέχεια στην Ιταλία από το 1714 έως το 1719: έμεινε στο Τορίνο με τη μητέρα του όσο καιρό ο πατέρας του ήταν στη Ρώμη και τον συνάντησε μόλις το 1717. Συνέχισε την εκπαίδευσή του στο Παρίσι, στο μέγαρο του πρίγκιπα του Καρινιάνο όπου ζούσε η οικογένεια.
Τον Μάιο του 1728, έφτασε στην Ακαδημία της Γαλλίας στη Ρώμη ως εξωτερικός μαθητής χάρη στην προστασία του δούκα του Αντέν, συνοδευόμενος από τον μεγαλύτερο αδελφό του Λουί-Μισέλ, τον θείο του Σαρλ Αντρέ βαν Λου και τον νεαρό Φρανσουά Μπουσέ. Κατά τη διάρκεια της παραμονής του στο παλάτσο Μαντσίνι, ο βαν Λου αντέγραψε έργα μεγάλων Ιταλών δασκάλων και ζωγράφισε πίνακες με ιστορικό και μυθολογικό θέμα.
Η πολλά υποσχόμενη καριέρα του Φρανσουά βαν Λου διακόπηκε από τον πρόωρο θάνατό του. Τον Μάιο του 1732, έφυγε από τη Ρώμη για να συναντήσει τον θείο του στη Φλωρεντία και να επιστρέψουν μαζί στο Παρίσι. Ωστόσο, στο Τορίνο είχε ατύχημα με άλογο, κατά το οποίο έχασε τη ζωή του σε ηλικία 24 ετών.
Κύρια έργα
μικρογραφία|250x250εσ|Ο Απόλλων καθώς γδέρνει τον Μαρσύα Τα γνωστά έργα του προέρχονται από την πώληση μετά το θάνατο του αδελφού του Λουί-Μισέλ στο Παρίσι τον Νοέμβριο του 1772:
Σχέδια του Φρανσουά βαν Λου βρίσκονται στο μουσείο του Λούβρου και στο μουσείο Αρμπώ στην Αιξ-αν-Προβάνς.
Εξωτερικοί σύνδεσμοι
Κατηγορία:Γάλλοι ζωγράφοι
Gran Vía de Don Diego López de Haro
250px|thumb|Η Gran Vía μεταξύ της πλατείας Circular και της πλατείας Moyúa.
Γκραν Πρι Αυστρίας 2021 (Φόρμουλα 1)
Το Γκραν Πρι Αυστρίας 2021 ήταν ο ένατος αγώνας για το Παγκόσμιο πρωτάθλημα Φόρμουλα 1 (2021). Διεξήχθη στην πίστα του Spielberg στη Στυρία της Αυστρίας το τριήμερο 2-4 Ιουλίου 2021. Ήταν ο δεύτερος συνεχόμενος αγώνας στην συγκεκριμένη πίστα μετά το Γκραν Πρι Στυρίας 2021.
Gran Vía de Don Diego López de Haro
Ιστορία
Έχει λάβει την ονομασία της από τον ιδρυτή της πόλης, Ντιέγο Λόπεθ ντε Άρο Ε΄, Λόρδου της Μπιθκάια. Σχεδιάστηκε το 1876, όταν η επέκταση του Μπιλμπάο σχεδιάστηκε από τους αρχιτέκτονες Αλθόλα, Ατσούκαρο και Χοφμάγιερ στις μεγάλης εκτάσεως πεδιάδες του πρώην δήμου του Αμπάντο.
Γκραν Πρι Αυστρίας 2021 (Φόρμουλα 1)
Συμμετέχοντες και επιλεγμένα ελαστικά
Για το 2021 η Pirelli έχει κάνει μια συγκεκριμένη επιλογή ελαστικών για όλους τους οδηγούς που θα ειναι ίδια για όλους τους αγώνες.
Gran Vía de Don Diego López de Haro
Αξιοθέατα
Η λεωφόρος είναι πλάτους 50 μέτρων και μήκους 1.5 km. Ξεκινά από την πλατεία Circular, δίπλα στο κτίριο της BBVA, ενώ τελειώνει στην πλατεία της Ιερής Καρδιάς. Η κύρια πλατεία Moyúa βρίσκεται στο μέσον της λεωφόρου, περίπου 500 μέτρα από το σημείο εκκίνησής της και 800 μέτρα από το σημείο τερματισμού της. Το άγαλμα της Ιερής Καρδιάς είναι ευθυγραμμισμένη με την απόληξη της Βασιλικής της Μπεγκόνια, η οποία βρίσκεται περίπου 3 km πιο μακριά, επί της Gran Vía, δημιουργώντας με αυτό τον τρόπο μια εικόνα αντίστοιχη αυτής του axe historique του Παρισιού.
Γκραν Πρι Αυστρίας 2021 (Φόρμουλα 1)
Free Practice 1 (FP1)
Στα πρώτα δοκιμαστικά της Παρασκευής, στις 2 Ιουλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Gran Vía de Don Diego López de Haro
Οικονομία
Η λεωφόρος είναι η σημαντικότερη αγοραστική και επιχειρηματική περιοχή του Μπιλμπάο, με τις τράπεζες BBK και BBVA να έχουν τις έδρες τους επί αυτής, ενώ το πολυκατάστημα El Corte Inglés έχει στην ιδιοκτησία του δύο κτίρια κατά μήκος της. Διαθέτει ορισμένες από τις υψηλότερες μεσιτικές τιμές στην Ισπανία.
Γκραν Πρι Αυστρίας 2021 (Φόρμουλα 1)
Free Practice 2 (FP2)
Στα δεύτερα δοκιμαστικά της Παρασκευής, στις 2 Ιουλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Free Practice 3 (FP3)
Στα τρίτα δοκιμαστικά του Σαββάτου, στις 3 Ιουλίου 2021, ο καιρός ήταν καθαρός. Όλοι οι οδηγοί χρησιμοποίησαν τη μαλακή γόμα (Soft), την μεσαία γόμα (Medium) ή την σκληρή γόμα (Hard) της Pirelli.
Gran Vía de Don Diego López de Haro
Παραπομπές
Κατηγορία:Γεωγραφία της Χώρας των Βάσκων
Γκραν Πρι Αυστρίας 2021 (Φόρμουλα 1)
Κατατακτήριες δοκιμές
Οι κατατακτήριες δοκιμές έλαβαν μέρος το Σάββατο 3 Ιουλίου 2021, λίγες ώρες μετά το FP3. Την Pole Position κέρδισε ο Μαξ Φερστάπεν με τον Λάντο Νόρις να συμπληρώνει την 1η σειρά της εκκίνησης.
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Ποινές
Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.
Τελική κατάταξη
– Συμπεριλαμβάνεται και 1 πόντος για τον ταχύτερο γύρο του αγώνα.<br/ > – Ο Σέρχιο Πέρες τερμάτισε 5ος όμως δέχθηκε δύο ποινές 5 δευτερολέπτων κατά τη διάρκεια του αγώνα και έτσι έπεσε στην 6η θέση στον τερματισμό. <br/ > – Ο Γιούκι Τσουνόντα δέχθηκε ποινή 5 δευτερολέπτων κατά τη διάρκεια του αγώνα για υπερπήδηση της άσπρης γραμμής της εισόδου των πιτ. <br/ > – Ο Λανς Στρολ δέχθηκε ποινή 5 δευτερολέπτων κατά τη διάρκεια του αγώνα για υπέρβαση ορίου ταχύτητας στα πιτ και τα οποία προστέθηκαν στον τελικό του χρόνο στον τερματισμό. <br/ > – Ο Κίμι Ράικονεν δέχθηκε ποινή 30 δευτερολέπτων μετά το τέλος του αγώνα ως υπαίτιος σύγκρουσης με άλλον μονοθέσιο. <br/ > – Ο Νίκολας Λατίφι δέχθηκε ποινή 30 δευτερολέπτων μετά το τέλος του αγώνα για υπερβολική ταχύτητα υπό το καθεστώς διπλής κίτρινης σημαίας. <br/ > – Ο Νικίτα Μαζέπιν δέχθηκε ποινή 30 δευτερολέπτων μετά το τέλος του αγώνα για υπερβολική ταχύτητα υπό το καθεστώς διπλής κίτρινης σημαίας. <br/ >
† - Εγκατέλειψε αλλά κατατάχθηκε καθώς είχε συμπληρώσει το 90% της διαδρομής.
Παραπομπές
Κατηγορία:Παγκόσμιο πρωτάθλημα Φόρμουλα 1 το 2021
Ίχνευμα
Ίχνευμα ονομάζεται το τμήμα του βιβλιογραφικού δελτίου ενός καταλογογραφημένου τεκμηρίου, που υποδεικνύει στο χρήστη τα υπόλοιπα σημεία πρόσβασης που θα τον οδηγήσουν στο ίδιο τεκμήριο όπως π.χ. τίτλος τεκμηρίου, δεύτερος συγγραφέας, μεταφραστής, επιμελητής κ.ά.
Βιβλιογραφία
Ιχνευμα
Μικρό RNA
Το Μικρό RNA (Small RNA (sRNA)) είναι πολυμερή μόρια RNA που έχουν μήκος μικρότερο από 200 νουκλεοτίδια και συνήθως είναι μη κωδικοποιητικό. Η σίγαση RNA (RNA silencing) είναι συχνά λειτουργία αυτών των μορίων, με το πιο κοινό και καλά μελετημένο παράδειγμα να είναι η παρεμβολή RNA (RNA interference (RNAi)), στο οποίο το ενδογενώς εκφρασμένο μικροRNA (microRNA (miRNA)) ή το εξωγενώς προερχόμενο μικρό παρεμβαλλόμενο RNA (small interfering RNA (siRNA)) επάγει την αποικοδόμηση του συμπληρωματικού αγγελιοφόρου RNA. Άλλες κατηγορίες μικρού RNA έχουν ταυτοποιηθεί, συμπεριλαμβανομένων του Piwi-αλληλεπιδρώντος RNA (piRNA) και του υποείδους του που σχετίζεται με επανάληψη του μικρού παρεμβαλλόμενου RNA (repeat associated small interfering RNA (rasiRNA)). Το μικρό RNA "δεν μπορεί να επάγει μόνο του το RNAi και για να ολοκληρώσει το έργο πρέπει να σχηματίσει τον πυρήνα του συμπλέγματος RNA-πρωτεΐνης που ονομάζεται σύμπλοκο σίγασης που προκαλείται από RNA (RNA-induced silencing complex (RISC)), ειδικά με την πρωτεΐνη Argonaute (Αργοναύτης)". Μικρό RNA ανιχνεύτηκε ή αλληλουχήθηκε χρησιμοποιώντας μια σειρά τεχνικών, συμπεριλαμβανομένης της απευθείας με Αλληλουχία μικροRNA σε διάφορες πλατφόρμες αλληλούχισης, ή έμμεσα μέσω αλληλούχισης και ανάλυσης του γονιδιώματος. Η ταυτοποίηση των miRNAs έχει αξιολογηθεί για την ανίχνευση ανθρώπινων ασθενειών, όπως ο καρκίνος του μαστού. Η έκφραση miRNA σε μονοπύρηνα κύτταρα περιφερικού αίματος (Peripheral blood mononuclear cell (PBMC)) έχει μελετηθεί ως πιθανός βιοδείκτης για διαφορετικές νευρολογικές διαταραχές όπως η νόσος του Πάρκινσον, και η Πολλαπλή σκλήρυνση. Η αξιολόγηση μικρού RNA είναι χρήσιμη για ορισμένα είδη μελετών επειδή τα μόριά του "δεν χρειάζεται να κατακερματιστούν πριν από την προετοιμασία της βιβλιοθήκης". Οι τύποι μικρού RNA περιλαμβάνουν:
Στα φυτά
Η πρώτη γνωστή λειτουργία στα φυτά ανακαλύφθηκε σε μεταλλάγματα της αραβίδοψης. Συγκεκριμένα με μείωση της λειτουργίας της μετάλλαξηs για την παραγωγή πολυμεράσης RNA που εξαρτάται από RNA και παρόμοιας με DICER. Αυτή η διαταραχή ενίσχυσε στην πραγματικότητα την αντοχή της αραβίδοψης έναντι των Heterodera schachtii και Meloidogyne javanica. Ομοίως, τα μεταλλαγμένα με μειωμένη λειτουργία Argonaute - ago1-25, ago1-27, ago2-1 και συνδυασμένα μεταλλαγμένα με ago1-27 και ago2-1 - είχαν μεγαλύτερη αντίσταση στο ago1-27, και συνδυασμένα μεταλλαγμένα με ago1-27 και ago2-1 - είχαν μεγαλύτερη αντίσταση στο Meloidogyne incognita Συνολικά αυτό καταδεικνύει μεγάλη εξάρτηση του νηματώδη παρασιτισμού από τα μικρά RNA των φυτών.
Παραπομπές
Κατηγορία:Μη κωδικοποιητικό RNA
Κάλυμμα
Ως κάλυμμα / εξώφυλλο / οπισθόφυλλο ορίζεται το εξωτερικό περίβλημα ενός βιβλίου ή μιας τυπωμένης δημοσίευσης που ως σκοπό έχει να πλαισιώσει όλα τα φύλλα ενός έργου μαζί και να προσδώσει μια ενιαία μορφή στο τεκμήριο. Το κάλυμμα προστατεύει το εσωτερικό περιεχόμενο ενός έργου και είναι δυνατό να κατασκαυεστεί από διάφορα υλικά όπως χαρτί, ύφασμα, δέρμα κ.α.
Κατηγορία:Κατασκευή βιβλίων
Τζαλ Φιλμ
Η Τζαλ Φιλμ ήταν μια ελληνική εταιρεία κινηματογραφικών παραγωγών που ιδρύθηκε στην Αθήνα το 1949 από τον σκηνοθέτη Τζανή Αλιφέρη. Η εταιρεία παρήγαγε συνολικά 16 ταινίες μέχρι το 1963 εκ των οποίων 11 από αυτές τις σκηνοθέτησε ο Τζανής Αλιφέρης. Η ταινία «Ο τρελλάρας» (1963) υπήρξε η πιο εμπορική επιτυχία της Τζαλ Φιλμ η οποία έκοψε συνολικά 212.009 εισητήρια.
Παραγωγή
Στον παράκατω πίνακα αναφέρονται το έτος παραγωγής, ο τίτλος της ταινίας, ο σκηνοθέτης ,η θέση στο box office και τέλος ο αριθμός εισητηρίων που έκοψε η κάθε ταινία κατά την διάρκεια της κυκλοφορίας της στις κινηματογραφικές αίθουσες.
Παραπομπές
Κατηγορία:Κινηματογραφικές εταιρίες παραγωγής Κατηγορία:Κινηματογράφος στην Ελλάδα Κατηγορία:Ελληνικές εταιρίες παραγωγής ταινιών Κατηγορία:Ελληνικά εμπορικά σήματα
Ηλιόπετρα των Βίκινγκ
Η ηλιόπετρα, σύμφωνα με Ισλανδική Σάγκα, ήταν ένας μυθικός κρύσταλλος με τη βοήθεια του οποίου οι Βίκινγκ, εντόπιζαν τη θέση του ήλιου ακόμα και μέσα σε πυκνή συννεφιά. Αναφορές, χωρίς όμως επιπλέον λεπτομέρειες, εμφανίζονται σε άλλες σάγκες, αλλά και σε μεσαιωνικές εκκλησιαστικές καταγραφές.
Αναφορά στη Σάγκα
Όπως αναφέρεται στη σάγκα, "Ο καιρός ήταν συννεφιασμένος, και έπεφτε χιόνι, όπως είχε προβλέψει ο Σίγκουρντ. Ο βασιλιάς τότε, κάλεσε τους Σίγκουρντ και Νταγκ ενώπιόν του. Έστειλε κάποιον έξω για να παρατηρήσει τον καιρό, όμως δεν υπήρχε ούτε ένα ελάχιστο σημείο καθαρού ουρανού να δει. Ο βασιλιάς, ζήτησε τότε από το Σίγκουρντ να καθορίσει το σημείο που είχε φτάσει ο ήλιος στον ουρανό. Εκείνος του απάντησε με ακρίβεια. Τότε ο βασιλιάς που είχε την ηλιόπετρα, τη σήκωσε ψηλά και παρατήρησε το σημείο από όπου έρχονταν οι ηλιακές ακτίνες. Το σημείο που έδειχνε η ηλιόπετρα, ήταν ακριβώς αυτό που είχε υποδείξει ο Σίγκουρντ."
Επιστημονικές θέσεις και απόψεις
Η αναφορά στην ηλιόπετρα, γίνεται σε ένα κείμενο που σήμερα θεωρείται πως ανήκει στην αφηγηματική λογοτεχνία με στοιχεία μυθικά και αλληγορικά. . Οι ικανότητες των Βίκινγκ στη θάλασσα, με τις αποδεδειγμένες μετακινήσεις τους, ανάμεσα σε Νορβηγία, Ισλανδία, Γροιλανδία και Αμερική πριν την ανακάλυψή της από τον Χριστόφορο Κολόμβο,  οδήγησαν την επιστημονική κοινότητα σε εικασίες και θεωρήσεις για την ύπαρξη και χρήση οργάνων ναυσιπλοΐας, όπως το ηλιακό ρολόι σε χρήση ηλιακής πυξίδας.
Οι Βίκινγκ, όπως και άλλοι αρχαίοι λαοί, προσανατολίζονταν με τη βοήθεια των άστρων, του ήλιου και των βουνών, αφού την εποχή εκείνη δεν είχε διαδοθεί ακόμα στην Ευρώπη η ανακάλυψη της μαγνητικής πυξίδας, η οποία όμως, ακόμα και να ήταν γνωστή, δεν θα ήταν αξιόπιστη εξαιτίας της εγγύτητας στο Μαγνητικό Βόρειο Πόλο.
Στην περίπτωση των μετακινήσεών τους προς την κεντρική και νότια Ευρώπη η χρήση των άστρων, της ξηράς ή του ήλιου, θα έλυνε το πρόβλημα του προσανατολισμού τους, όμως στην περίπτωση πλοήγησης των πλοίων τους κατά μήκος του 61ου παράλληλου, ανάμεσα σε Νορβηγία, Ισλανδία, Γροιλανδία και Καναδά κατά τη διάρκεια του αρκτικού καλοκαιριού, όπου τα άστρα δεν εμφανίζονται καθόλου στον ουρανό και με δεδομένες τις τεράστιες αποστάσεις των χιλιάδων χιλιομέτρων ανάμεσα σε αυτά τα μέρη, το κύριο αστρονομικό τους βοήθημα θα μπορούσε να είναι μόνο ο Ήλιος.